उस आदमी को ज़िंदगी से प्यार था।
मैं नकार नहीं रही कि ऐमेट को कई बीमारियाँ थीं
पर उसने उसके कारण कभी हिम्मत नहीं हारी।
उसे जीवन जीने का जुनून था।
ऐमेट...
वह तुम्हें तुम्हारी अच्छी क़िस्मत के लिए आभार महसूस करवाता था।
क्योंकि चाहे वह अस्पताल के बिस्तर पर पड़ा था,
वह उन कई लोगों से कहीं ज़्यादा जीवंत था जो अपनी टाँगें इस्तेमाल कर सकते हैं।
उसे हँसना पसंद था। उसे लोग पसंद थे।
मुझे अफ़सोस है आपने उन्हें खो दिया। सच में अफ़सोस है।
मैंने उसे खोया नहीं है। उसे मुझसे छीना गया है।
क्या ऐमेट ने आपको कुछ बताया कि लाइफ़केयर में क्या चल रहा था?
क्या आपकी उनसे उस अंतिम गुरुवार को बात हुई थी?
उसका फ़ोन तब तक काम करना बंद हो गया था।
मैंने बुधवार और गुरुवार को उससे संपर्क करने की कोशिश की।
उससे पहले, उसने कहा था,
कि हालात बिगड़ रहे हैं पर उसने उस बारे में ज़्यादा बात नहीं की।
वह नहीं चाहता था कि मैं चिंता करूँ।
वह तो मज़ाक भी कर रहा था कि उसने नाश्ते में क्या खाया।
उसने बताया कि उसने डिब्बे वाली ट्यूना मछली और क्रैकर खाए थे...
और चटनी।
कहा कि वह बहुत स्वादिष्ट था।
मेरा ऐमेट। वह बहुत बहादुर था।
और वह अपनी इच्छा से मर जाए?
ऐसा हो ही नहीं सकता।
कभी नहीं। कोई संभावना ही नहीं है।
पानी में घुसकर चलो
फ़ाइव डेज़ ऐट मेमोरियल
पानी में घुसकर चलो, बच्चों
पानी में घुसकर चलो
ईश्वर इस पानी पर मुसीबत लाने वाला है
आदमी नदी के पास गया
आदमी नदी के पास गया, प्रभु
आदमी नदी के पास गया
वहाँ पर प्रार्थना करने गया
ओह
पानी में घुसकर चलो
पानी में घुसकर चलो, बच्चों
शेरी फ़िंक की पुस्तक पर आधारित
पानी में घुसकर चलो
ईश्वर इस पानी पर मुसीबत लाने वाला है
कोई नहीं जानता मैंने क्या मुसीबत देखी है
मैमोरियल
तूफ़ान कैटरीना के 33 दिन बाद
1 अक्तूबर, 2005
पुलिस
हैलो, कैसे हो तुम? हम याद हैं? -जी, सर।
हाँ, मैं तुम्हारे लिए वारंट ले आया हूँ।
सुरक्षा
तुम्हारे साथ अंदर और आदमी हैं? -हैं, सर।
तो उन्हें बाहर बुलाओ।
अरे, रैमी। रैमी! -हैलो।
सब को अभी बाहर बुलाओ!
जब तक हमारा काम ख़त्म नहीं हो जाता,
आप सब को यहाँ बाहर रहना होगा। समझ गए?
आभारी हैं।
ठीक है। सब लोग, चारों ओर फैल जाओ और जो भी नज़र आए, उसे लिख लेना।
जी, सर। -हो जाएगा, कैप्टेन।
यार, यह मौत की बदबू, इसकी मुझे कभी आदत नहीं पड़ सकती।
हाँ। तभी मुझे लेखांकन पसंद है।
मुझे लगा था यहाँ कोई खाना या पानी नहीं बचा था।
हाँ, पर ये पानी की बोतलों के बक्सों के तो छत तक ढेर लगे हुए हैं।
खाने के टिन चारों ओर फैले हुए हैं।
लाइफ़केयर अस्पताल
ध्यान से। वह हिस्सा बंद है।
फ़ार्मेसी पर ताला लगा है पर हम अंदर घुसने वाले हैं।
मैमोरियल चिकित्सा केन्द्र
यह देखो ज़रा।
मॉर्फ़ीन के तीन नुस्ख़े, तीनों पर ऐना पो के हस्ताक्षर।
सुनो।
किसी को सातवीं मंज़िल पर यह मिला।
यह तो बिल्कुल वैसा है जैसा नाकमारू ने बताया था।
मैंने ख़ुद को कभी हैरान न होना सिखाया है।
पर फिर कुछ न कुछ मुझे हैरान कर देता है।
हमारे पास चार गवाह हैं जो एक ही कहानी की पुष्टि कर रहे हैं।
पो सातवीं मंज़िल पर मरीज़ों की जान लेने आई थी।
फिर हमें सीरिज़ें, दवाइयों की बोतलें और नुस्खों पर पो का नाम मिला।
तुम्हें लगता है यह काफ़ी नहीं है? -हाँ।
दो गवाहों ने कहा कि पो ने उनसे सीधा कहा
कि वह घातक इन्जेक्शन देना चाहती है।
वे डॉक्टर और नर्सें,
वे अपनी मरज़ी से उस अस्पताल में रुके।
फिर वे पाँच दिन तक वहाँ सबसे बद्तर हालातों के बीच रहे।
उनका इरादा जानबूझ कर अपने मरीज़ों को नुकसान पहुँचाने का कैसे हो सकता है?
अपने मरीज़ों को मारने का? -पर हम सबूतों को भी तो नकार नहीं सकते।
हमें साबित करना पड़ेगा कि पो और उन दोनों नर्सों ने
न केवल उन मरीज़ों को इन्जेक्शन लगाए,
बल्कि वे उन्हें मारने के इरादे से लगाए।
सबसे ज़्यादा, हमें किसी चश्मदीद गवाह की ज़रूरत है।
कोई ऐसा जिसने उन्हें यह करते हुए देखा हो।
बैटन रूज
फ़्रांसिस, विन्स ने कहा वह इस सप्ताहांत तुम्हारी पेशकश स्वीकार कर लेगा, ठीक है? तो उसे फ़ोन कर लेना।
आज आप कैसा महसूस कर रही हैं, श्रीमती ऐलन? -अच्छा ही लग रहा है।
अच्छा ही? -मैं नज़र नहीं लगाना चाहती।
ख़ैर, जितना चाहे नज़र लगाओ। यह बिल्कुल ठीक लग रहा है।
धन्यवाद, डॉक। -ज़रूर।
वैसे, मुझे वह रेसिपी अभी भी चाहिए। -मेरी बेटी आज वह ला रही है।
अच्छा है। मेरे लिए अच्छा है, मेरी दोस्त।
यह अच्छा है।
यह सच में बहुत, बहुत अच्छा है।
मेरी मरीज़ का सेंट क्लॉड में एक रेस्तोरां हुआ करता था।
यह उसके परिवार की गुप्त रेसिपी है।
अच्छा।
तो, इसका क्या राज़ है?
मैं तुम्हें नहीं बता सकती।
नहीं बता सकतीं?
डॉक्टर-मरीज़ के बीच की गोपनीयता।
वाह।
यह महिला। ओह, भगवान भला करे।
वह सच में बहुत हिम्मत वाली है।
हाँ। बहुत ही अच्छे दिल की है।
नई नौकरी कैसी है?
क्या यह काम तुम्हारा ध्यान बँटा पाता है?
सर्जरी बँटा देती है।
पर शांत पलों में...
क्या मुझे, क्या मुझे चिंता होती है?
हाँ, बेशक़ होती है।
हाँ। काश हमें पता होता वे लोग क्या कर रहे हैं।
मतलब, क्या वे तुम्हारी जाँच कर रहे हैं या नहीं?
सच कहूँ, विन्स...
मुझे ऐसा लग रहा है कि ये लोग मुझे धक्के से जेल भेजने वाले हैं।
क्यों? वे लोग ऐसा क्यों करेंगे?
क्योंकि सब कुछ गड़बड़ हो गया और किसी पर तो दोष डालना ही पड़ेगा।
ऐना। ऐना, तुम्हें अंदाज़ा भी है कि तुम कितनी सम्मानित हो?
ऐसा होना असंभव... मुझे नहीं लगता ऐसा हो सकता है।
मैंने तो केवल लोगों की मदद करने की कोशिश की थी। बस इतना ही किया था।
यह मैं जानता हूँ। मैं तुम्हें अच्छी तरह जानता हूँ।
देखो, भगवान अच्छे हैं, है ना?
वह हमारा ध्यान रख रहे हैं। उन्होंने हमारे लिए कुछ सोचकर रखा है।
यहाँ पर सच्चाई की जीत होगी।
मैं यह मानना चाहती हूँ। ओह, मैं यह मानना चाहती हूँ। सच में।
तो, तुम पहले कभी फ़्रैंक मिनयार्ड से मिली हो? -नहीं।
हाँ। वह काउबॉय जूते पहनता है, बैंड में तुरही पर जैज़ बजाता है।
बहुत जोशीला और दिलचस्प आदमी है।
एक आम पैथॉलोजिस्ट की तरह नहीं है। -ओह, नहीं। वह पैथॉलोजिस्ट नहीं है।
रुको, क्या? तो फिर वह शहर का कॉरोनर कैसे बन गया?
क्योंकि वह चुनाव जीता था।
लोग उसे बहुत पसंद करते हैं, इसलिए वह बार-बार चुना जाता है।
तो वह एक असली डॉक्टर नहीं है? -ओह, नहीं। डॉक्टर तो वह है।
प्रशिक्षण से वह गायनोकॉलोजिस्ट है।
वह एक शवशाला से काम करता है?
हाँ। यह अस्थायी कार्यालय है। इनके कार्यालय में पानी भर गया था।
ओर्लियन्स पैरिश कॉरोनर का कार्यालय
माफ़ करना, बुच। इस सारी गंदगी का बुरा मत मानना।
हमें बस सामान उठाकर भागना पड़ा जब हमारे कार्यालय में पानी भर गया।
वर्जीनिया नाम बताया न तुमने? -हाँ।
तो, वर्जीनिया, तुम जानती हो "कॉरोनर" शब्द कहाँ से आया है?
यह तो नहीं पता।
इसका मतलब है सम्राट के हितों का रक्षक।
ऐसा मैगना कार्टा में लिखा है।
पुराने समय में, कॉरोनर सम्राट के बहुत महत्वपूर्ण अधिकारी होते थे।
आजकल, बेशक़,
हमारा काम केवल लाशों को संभालना रह गया है।
डॉ. फ़्रैंक मिनयार्ड बजाता है और गाता है
जिससे हम तुम्हारे शवों की परीक्षाओं पर आते हैं, बुच।
बैठो।
हमारे सामने एक बहुत बड़ी समस्या है।
क्या हुआ? -मैं तुम्हें नहीं बता सकता कि हत्या हुई है या नहीं।
क्यों नहीं? -क्योंकि लाशें, वे किसी काम की नहीं हैं।
वे एक सप्ताह तक गरमी में पड़े-पड़े सड़ गईं।
हमें कोई ढंग का ख़ून का नमूना तक नहीं मिला।
मुझे पता चला है कि दवाइयाँ शरीर के अन्य
मज़बूत ऊतकों जैसे जिगर या दिमाग़ या यहाँ तक कि
पेट में भरे तरल पदार्थ में भी अपने निशान छोड़ सकती हैं।
क्या तुम पैथॉलोजिस्ट हो?
नहीं, पर मेरी एक पैथॉलोजिस्ट से बात हुई थी। दरअसल, दो से हुई थी।
ओह, उन्होंने इन लाशों को देखा नहीं है।
वह जो भी हो, उसके बावजूद हमें इन ऊतकों के नमूनों की जाँच करनी होगी, फ़्रैंक।
यह अटॉर्नी जनरल का आदेश है।
अच्छा। ठीक है।
मैं उन्हें तुम्हारा फ़ैसला बता दूँगा।
तुम देख रहे हो ना मुझे यहाँ क्या कुछ करना पड़ रहा है?
मैं... मेरे ऊपर काम का बहुत ज़्यादा बोझ है।
पर मैं एक काम करता हूँ।
मैं एक संघीय आपदा शवगृह दल को यहाँ बुलाता हूँ
ताकि वे ये नमूने लेकर उन्हें लैब में भेज दें।
केवल तुम्हारे लिए, बुच।
धन्यवाद, फ़्रैंक।
हाँ, मैं इसके लिए बहुत आभारी हूँ।
क्या मिनयार्ड का काम सबूत इकट्ठे करना नहीं है?
यह तो नहीं न कि अपने मन से तय करे कि क्या करना चाहिए और क्या नहीं?
इसकी चिंता मत करो। हमें हमारे ऊतकों के नमूने मिल गए हैं।
वह कॉरोनर है। यह निर्णय लेना उसका काम नहीं है।
देखो, वर्जीनिया,
इस शहर का चिकित्सीय समुदाय एक संगठित समूह है
और मिनयार्ड, वह उसका एक हिस्सा है।
उसे केवल सबूतों पर ध्यान देना चाहिए, बस।
वह और बाकी सब लोग भी, वे एक ओर चुपचाप खड़े रहकर
अपने एक साथी डॉक्टर के साथ ऐसा होते नहीं देखेंगे।
तुम्हें इसके लिए तैयार रहना होगा।
हैलो, जान।
हैलो। कैसा रहा तुम्हारा दिन?
ओह, ठीक था। ठीक था।
तुम्हारी आज परिवार में से किसी से बात हुई?
हाँ, मैंने कुछ देर अपनी बहन से बातें की थीं।
तुम्हारा केस कैसा चल रहा है?
बताने लायक कुछ ख़ास नहीं है।
सुनो, मैं तुम्हारे लिए स्केच पैड लाया था।
मुझे लगा शायद इसे देखकर तुम्हारा कुछ नई पेंटिंग या कोई देवदूत वगैरह
बनाने का मन कर आए।
धन्यवाद, बुच, पर मेरी अभी ऐसी कोई इच्छा नहीं है।
ठीक है। वैसे, वे गैलरियों में बिक जाते हैं।
यह भी अच्छा है, है ना?
शायद जल्दी ही।
ठीक है।
अच्छा, मैं जाकर हमारे लिए कुछ खाने को बना लेता हूँ।
चिकन और ब्रॉकली पड़ी है। -ठीक है।
हैलो? -हैलो, मैं बोल रही हूँ। कुछ बताऊँ?
हमसे कोई मिलकर बात करना चाहता है जो मैमोरियल से है, लाइफ़केयर से नहीं।
यह तो पहली बार हो रहा है। कौन है वह?
तो आपको जगह मिल गई।
मैं आर्थर शेफ़र हूँ। -वर्जीनिया राइडर।
ब्रायंट किंग। आप दोनों से मिलकर अच्छा लगा। -हाँ। हैलो।
हाँ। अंदर आइए।
मैंने संपर्क किया क्योंकि मैं टीवी पर शवगृह के कर्मियों को
मैमोरियल से लाशें निकालते हुए देख रहा था
और मुझे उस पर यक़ीन ही नहीं हुआ जब उन्होंने
पूजा घर से इतनी लाशें निकालीं।
ऐसा क्यों है?
क्योंकि बुधवार को,
मैंने प्राकृतिक कारणों से एक मरीज़ को मृत करार दिया था।
जब हम उसे पूजा घर में लेकर गए,
उस समय वह उस कमरे में छठी मरीज़ थी।
मैंने इस चीज़ पर ध्यान दिया था।
उसके बाद, गुरुवार को मेरे अस्पताल से निकलने तक, दूसरी मंज़िल के
मेरे हिस्से में किसी की मौत नहीं हुई थी।
मैं यह कसम खाकर कह सकता हूँ क्योंकि मैं अपने मन में गिनती कर रहा था।
मुझे पता था कि उस समय तक अस्पताल में कुल कितनी मौतें हुई हैं।
जो कि कितनी थीं?
गुरुवार को 20 या 21 थीं। मुझे इसका पूरा यक़ीन है।
तो जब मुझे पता चला कि कुल 45 लाशें निकाली गई हैं,
मुझे लगा, "यह हो ही नहीं सकता कि मेरे वहाँ से निकलने
और अगले दिन के बीच के समय में इतने लोगों की मौत हो गई।"
एक दिन में 20 मरीज़ कितने अस्पताल खोते हैं?
कुछ लोग कह सकते हैं कि ये इतने बुरे हालातों की वजह से हुआ।
बिजली नहीं थी, इतनी ज़्यादा गरमी थी।
बुरे हालातों में भी, अस्पतालों में लोग इतनी जल्दी-जल्दी नहीं मरते।
बात वह नहीं थी।
तो, फिर क्या बात थी?
मुझे पता था कि कुछ हो रहा है।
मेरी कैथलीन फोरनिए से बात हो रही थी। हम एक ही मेडिकल स्कूल में गए थे।
क्या कह रहे थे वे?
मुझे ठीक तरह नहीं पता।
ठीक है, तुम्हें क्या लगता है वे क्या कह रहे थे?
यह बात बस मेरे और तुम्हारे बीच ही रहे, ठीक है?
वे बात कर रहे थे कि कैसे हम यहाँ से सबको बाहर नहीं निकाल पाएँगे
और कैसे मरीज़ इतनी तक़लीफ़ में हैं और हमें उनकी तक़लीफ़ ख़त्म करने का तरीका ढूँढना होगा।
अगर कुछ मरीज़ों को दर्द हो रहा है, तो हमें उनकी मदद करने की हर संभव कोशिश करनी चाहिए।
वे यह बात नहीं कर रहे थे।
केवल सुकून देने की, तुम समझ रहे हो?
मुझे सच में लगता है वे यह नहीं कह रहे थे। -रुको, यह "वे" कौन हैं?
युइंग कुक और ऐना पो। वे मरीज़ों की तक़लीफ़ ख़त्म करने की बात कर रहे थे।
और मैंने ऐना को कहते हुए सुना,
"ओह, हाँ। मुझे उससे कोई समस्या नहीं है।"
क्या?
और मैं अपने मन में सोच रहा था,
"यह तो ठीक बात नहीं है। हमें यह करने के पैसे नहीं मिलते।
हमें लोगों का ध्यान रखने, उनकी मदद करने के पैसे मिलते हैं।"
तो तुम्हें पता था उसका क्या मतलब है पर तुमने उस पर सवाल नहीं उठाया?
आपको समझना होगा।
मैं वहाँ पर गिने-चुने अश्वेत डॉक्टरों में से एक था।
मुझे वहाँ पर हाल ही में काम पर रखा गया था।
कुछ लोग अस्पताल के बाहर वाले लोगों से डर रहे थे पर मेरे लिए...
मामला उल्टा था।
तुम्हें अस्पताल के अंदर के लोगों से डर लग रहा था?
मैं आपको इस तरह बताता हूँ।
जब कहानियाँ सुनाई जा रही थीं कि कैसे शहर में चारों ओर
लुटेरे, बलात्कारी और बंदूकें लेकर लोग घूम रहे थे,
कैसे न्यू ओर्लियन्स अपराधियों के कब्ज़े में आ गया था,
उनका इशारा वास्तव में अश्वेत लोगों की ओर था।
मैंने यह आपातकालीन कक्ष की रैंप पर देखा
जब मेरी त्वचा के रंग वाले लोगों को वापस लौटाया जा रहा था।
मैंने उनकी मदद करने की कोशिश की।
अरे! यह क्या हो रहा है? हम इन लोगों की मदद क्यों नहीं कर रहे?
हमारे पास इन लोगों के लिए कोई जगह नहीं है।
क्या? हम इनकी बिल्कुल मदद नहीं करेंगे?
जब मैंने देखा कि क्या हो रहा था,
मैंने सोचा, "यार, मैं एक हद तक ही कुछ कह सकता हूँ या कर सकता हूँ।"
उनके पास बंदूकें थीं।
तुम्हें गोली मारे जाने का डर था। -उसका इतना नहीं था।
मुझे नहीं लगता सब लोगों के सामने वे मुझे गोली मारते
पर वे मुझे वहाँ से निकाल ज़रूर देते।
मैं एक ऐसा व्यक्ति हूँ जो अपनी बात खुलकर बोलता हूँ पर मुझे यह भी पता है कि कब अपना मुँह बंद रखना चाहिए।
पर मैंने चुपके से लोगों को बता दिया था कि क्या हो रहा था।
यह कैसे किया तुमने?
मैंने कुछ संदेश भेजे।
किसे?
एक तो मेरे सबसे अच्छे दोस्त को।
मैंने उसे बताया कि अस्पताल में पापी आत्माएँ हैं
जो मरीज़ों को दया मृत्यु देने का सोच रही हैं।
पापी आत्माएँ? -मैं अब उन्हें इन्सान नहीं कह सकता।
जब वे ऐसे लोगों को मारने की बात कर रहे थे जिन्होंने कुछ ग़लत नहीं किया था।
मासूम लोगों को?
इन्सान एक-दूसरे के साथ ऐसा नहीं करते।
मैंने सोचा, "ये... ये... ये..." सही शब्द कमीने है,
"...लोगों को मारने की बात कर रहे हैं।"
रुको, क्या तुमने इससे संबंधित कुछ अपनी आँखों से देखा?
दूसरी मंज़िल पर मेरे आख़िरी दिन, एक आदमी मेरे पास आया।
शायद किसी नर्स का सहायक था और उसने मुझसे कहा...
डॉ. किंग।
क्या आप हमारे साथ प्रार्थना करना चाहेंगे? -प्रार्थना?
और जब उसने यह कहा, मैं सोच रहा था, "यह क्या हो रहा है?"
और फिर मैंने ऐना पो को देखा।
उसने अपनी मुट्ठी में गुलाबी सुई वाली कुछ 10सीसी की सीरिंजें पकड़ी हुई थीं।
उसके पास वे सब सुइयाँ क्यों थीं?
क्या तुमने डॉ. पो को किसी मरीज़ को इन्जेक्शन देते देखा?
नहीं। पर वह हाथ में सिरिंजें पकड़े खड़ी थी
और लोग ऐसी बातें बोल रहे थे जो उन्हें नहीं बोलनी चाहिए...
वे ऐसी बातें बोल रहे थे जो उन्हें सोचनी भी नहीं चाहिए।
मैंने ख़ुद से कहा, "यह कोई सामान्य स्थिति नहीं है।
मुझे शायद यहाँ नहीं होना चाहिए।
मैं इस सब का हिस्सा नहीं बन सकता।"
तुम कहाँ जा रहे हो?
मैं यहाँ से निकल रहा हूँ।
तुम हमें अकेला छोड़कर जा रहे हो? -तुम्हें पता है यहाँ क्या चल रहा है?
शायद तुम यह सब बकवास समझ पाओ।
मैं नहीं समझ सकता। मैं तो उन्हें रोक भी नहीं सकता।
उन लोगों के पास बंदूकें हैं। उन लोगों के पास ताक़त है।
तो उसके बाद तुम चले आए?
मैं एक नाव में बैठा।
एक जगह उतर गया, पानी में से चलकर सूखी ज़मीन पर आया
और पैदल चलकर अपने घर वापस आ गया।
क्या तुमने किसी और से इस बारे में बात की है?
हम ऐसे समय से शुरू करते हैं
जब तूफ़ान कैटरीना एक आपदा से बढ़कर एक त्रासदी बन गया।
जब लोगों ने ऐसे चयन करने शुरू कर दिए जो आपकी आत्मा पर दाग छोड़ जाते हैं।
न्यूज़नाइट
अब, जैसे-जैसे पानी और मिट्टी कम हो रहे हैं, राज़ प्रकट होने लगे हैं।
जीवन-मरण के निर्णयों की खुसफुसाहटें
और पहली बार यहाँ इससे ज़्यादा की, दया मृत्यु की बातें सुनाई दे रही हैं।
नए सवाल उठ खड़े हुए हैं कि क्या पानी से भरे एक अस्पताल के कर्मचारियों ने...
आज शुक्रवार 14 अक्तूबर, 2005
...कभी अपने मरीज़ों को दया मृत्यु देने की बात की थी।
क्या कैटरीना आने के बाद के दिनों में, जब इस शहर में चारों ओर अराजकता मची हुई थी,
क्या उस अस्पताल में दया मृत्यु दी गई थीं?
उभरती हुई ख़बर दया मृत्यु?
जो हुआ, उस पर डॉ. ब्रायंट किंग के विचार
ज़्यादातर लोग यह जानते हैं कि कुछ ऐसा हुआ जो नहीं होना चाहिए था।
एक और डॉक्टर, उसके पास मुट्ठी भर कर सिरिंजें थीं।
अब, मुझे नहीं पता उन सिरिंजों में क्या था।
मुझे नहीं पता... और मैंने उसे बस यही कहते हुए सुना,
"मैं तुम्हें बेहतर महसूस करवाने के लिए कुछ देने लगी हूँ।"
हे भगवान। यक़ीन नहीं हो रहा।
मुझे इसकी चिंता के साथ सहानुभूति है।
पर यह उस अस्पताल में काम करने वाले
हर एक डॉक्टर की प्रतिष्ठा पर धब्बा लगा देगा।
होरेस, तुम बेकार इतना परेशान हो रहे हो।
मुझे ऐसा नहीं लगता।
मतलब, अगर इसका कहा सच है
तो यह बहुत ज़्यादा भयानक है।
पर ऐसी चीज़ें जनता की अदालत में प्रकट नहीं की जातीं।
किंग जिस डॉक्टर के पास सीरिंजें होने का
आरोप लगा रहे हैं, उन्होंने कई बार मीडिया से फ़ोन पर बात की है।
और इस बात पर ज़ोर दिया है कि अस्पताल के अंदर हर किसी को लग रहा था उन्हें बेसहारा छोड़ दिया गया है।
उस डॉक्टर ने कहा था, दोहराता हूँ,
"हमने उन मरीज़ों को बचाने के लिए हर संभव प्रयास किए।
सरकार ने घरों में, सड़कों पर, अस्पतालों में
हम लोगों को मरने के लिए पूरी तरह बेसहारा छोड़ दिया था।
शायद हम में से बहुत लोगों से ग़लतियाँ हुई होंगी
पर ऐसे समय में हम जो सबसे अच्छे निर्णय ले सकते थे, हमने वे लिए।"
जैसे-जैसे हमें और जानकारी मिलेगी, हम आपको इन घटनाओं की विस्तृत सूचना देते रहेंगे।
तो, मिस इसबैल, आप लाइफ़केयर की नर्सिंग निदेशक थीं, है ना?
जी, हाँ।
तो, गुरुवार, एक सितंबर को
जब मैमोरियल के तीन चिकित्सीय कर्मचारी
सातवीं मंज़िल पर आए...
आपको क्या लगा क्या हो रहा है?
मुझे लगा वे हमारे मरीज़ों का ध्यान रखने के लिए आए हैं।
और किसलिए आएँगे वे वहाँ पर?
यही तो मैं आपसे पूछ रहा हूँ।
अगर वे कुछ और करने आए थे तो मुझे सच में नहीं पता।
उस आपदा के दौरान, क्या आपने अपने चार्ट वगैरह में जानकारी भरना जारी रखा था?
अपने मरीज़ों को देने वाली दवाइयों के रिकॉर्ड रखे थे?
जब तक हो सका, हमने वह जारी रखा था।
हर चीज़ पर नज़र रखना तो किसी तरीके संभव नहीं था।
हाँ, मैं उस सातवीं मंज़िल पर जा चुका हूँ। मैं कल्पना कर सकता हूँ आप पर क्या गुज़री थी।
ओह, नहीं। आप कल्पना नहीं कर सकते।
आपको अंदाज़ा भी नहीं है।
हमने उन सबको जीवित रखने की कितनी कोशिश की।
मैं जानना चाहती हूँ कि उन मरीज़ों को
वहाँ से निकालने में हमारी मदद करने के लिए किसी को आने में इतना समय क्यों लगा?
इसी कारण हमने इतने मरीज़ खो दिए।
कहाँ थी सरकार? कहाँ थी हमारे लिए मदद?
मिस इसबैल... -नहीं।
जिन लोगों ने तूफ़ान के दौरान वहाँ रहकर काम किया, उन्हें छोड़ दो,
उन लोगों को अकेला छोड़ दो।
जो डॉक्टर और नर्सें अपने मरीज़ों का ध्यान रखने के लिए रुके,
उनकी तक़लीफ़ दूर करने की कोशिश की, तुम लोग उन्हें वही रहने दो जो वे हैं।
महान लोग।
अगर आप चाहें तो कुछ देर आराम कर सकती हैं।
आराम कर लूँ? इससे बचने के लिए?
यह तो कुछ भी नहीं है।
जब मैं घर पर होती हूँ तो सो नहीं पाती।
मुझे डरावने सपने आते हैं जिनमें मुझे अपने मरीज़ों के चेहरे दिखते हैं।
मुझे अपराध-बोध होता है जब मैं उन कर्मचारियों के बारे में सोचती हूँ
जिन्हें मैंने तूफ़ान के दौरान काम करने के लिए चुना।
मुझे अपने हर एक मरीज़ की मौत का दुःख महसूस होता है।
मुझे पता है यह मुश्किल है पर हम सच में आपके आभारी हैं।
आपकी हिम्मत कैसे हुई अपनी आराम भरी ज़िंदगी से उठकर यहाँ आने की
और यह तय करने की कि क्या सही हुआ और क्या ग़लत?
आप जो कर रहे हैं, वह उचित नहीं है।
बिल्कुल नहीं है।
माफ़ करना, पर यह किसी भी तरह उचित नहीं है।
वॉकर, तुम मुझसे मिलना चाहते थे?
ऐना, आओ, अंदर आओ।
क्या चल रहा है?
हम लोग बहुत ख़ुशक़िस्मत हैं कि तुम यहाँ हमारे साथ हो।
बहुत ख़ुशक़िस्मत हैं। तुम यह जानती हो। पर...
तुमने यक़ीनन सीऐनऐन और बाकी जगह पर आने वाली ख़बरें देखी होंगी।
हाँ, मुझे उसके बारे में पता है।
पर मैं तो अपने मरीज़ों की देखभाल करने में व्यस्त रहती हूँ।
मेरे पास बैठकर टीवी की ख़बरें देखने का समय नहीं है।
सही है। ख़ैर, यह देखते हुए कि उनमें से कुछ ख़बरों का केंद्र तुम हो,
हमें इसके बारे में थोड़ा दोबारा से सोचना पड़ा है।
उदाहरण के लिए, क्या होगा अगर, कहीं किसी ऑपरेशन में कोई गड़बड़ हो जाए?
तुम्हारी ग़लती के कारण नहीं। पर ऐसा हो सकता है। कभी-कभी हो जाता है। तुम यह जानती हो।
वॉकर, तुम क्या कहना चाहते हो? सीधे-सीधे बोलो।
हम चाहते हैं कि तुम कुछ समय के लिए ऑपरेशन करना बंद कर दो।
देखो, अगर कहीं कुछ अप्रत्याशित हो गया
तो विश्वविद्यालय के लिए यह बहुत नुक़सानदेह होगा।
इसलिए...
तुम चाहते हो मैं ऑपरेशन करना बंद कर दूँ?
हम बस कह रहे हैं कि तुम इस बारे में सोच लो।
मैं अभी भी अपने मरीज़ों को देख सकती हूँ और अस्पताल की मेरी सब सुविधाएँ अब भी बरक़रार हैं।
हाँ, तुम बस कुछ समय के लिए सर्जरी नहीं करोगी।
यह मेरे लिए बहुत तक़लीफ़देह है पर हम इसी चीज़ पर सहमत हुए हैं।
मुझे लगता है यह वही है, है ना? वह पो महिला।
हाँ।
उन लोगों को देखा? मुझे लगता है वे हमारे बारे में बात कर रहे हैं।
अच्छा, ठीक है, हो सकता है। तो क्या हुआ?
हाँ, जो है सो है।
ओह, सुनो, क्या मैंने तुम्हें माइकल यंग के बारे में बताया?
तो माइकल कोविंगटन में एक आदमी के साथ गोल्फ़ खेल रहा था,
और वह आदमी एक पक्षी को मार देता है।
वह एक उड़ते हुए पक्षी को हवा में मार देता है, ठीक है?
और अब, वह पक्षी तो ठीक है...
वह वहाँ थी, उस जगह, मैमोरियल में...
ठीक है। तुम चाहती हो मैं वहाँ जाकर उन्हें डराऊँ?
क्या?
यह काफ़ी असरदार रहेगा।
हाँ। दो बुज़ुर्ग औरतें ही हैं।
मेरे ख़्याल से मैं यह कर सकता हूँ।
तुम्हें लगता है मैं यह नहीं कर सकता? -मैं बस... मैं घर जाना चाहती हूँ।
सच में? -ऐना। ऐना?
माफ़ करना। -ओह, लॉरा।
हैलो। कैसी हो? -ओह, हैलो।
हैलो, लॉरा। हैलो।
हेनरी और मैं, हम बस कहना चाहते थे कि हम तुम्हारे साथ हैं।
तुम हमारे ख़्यालों में हो। हम तुम्हारे लिए प्रार्थना कर रहे हैं।
तुम्हारे साथ जो हो रहा है, वह बस, वह बहुत अनुचित है।
मैं तुम्हारी बात से इन्कार नहीं करूँगी।
अगर हम तुम्हारी किसी भी तरह मदद कर सकें, तुम बस कह देना।
धन्यवाद, लॉरा। धन्यवाद। मैं इसके लिए आभारी हूँ।
बहुत-बहुत धन्यवाद। -तुम अपना ध्यान रखना।
पर मैं तुमसे बात करती रहूँगी। -धन्यवाद।
धन्यवाद।
यह तो इसने बहुत ग़लत काम किया...
ड्राइविंग लाइसेन्स पो ऐना, मैरी
नुस्खे का नमूना डॉक्टर के हस्ताक्षर के साथ
मैमोरियल चिकित्सा केन्द्र
तरो-ताज़ा होने के लिए।
बहुत अच्छा किया। धन्यवाद।
तुम्हें आज की अपनी सबसे मज़ेदार जानकारी सुनाऊँ?
अभी तो सुबह के आठ ही बजे हैं। तुम्हें यक़ीन है इससे बेहतर कुछ नहीं मिलेगा?
हो ही नहीं सकता। -ठीक है।
तो तुम्हें पता है पो का एक भाई है, फ़्रेड्रिक? और हाँ, पो 11 बच्चों में से एक है।
वह मुझे पता था।
वह एक ड्रग्स के केस में संघीय भगोड़ा है।
डीईए की सबसे वांछित अपराधियों की सूची में उसका नाम सबसे ऊपर है।
अब तो साबित हो गया। इस केस में सब कुछ बहुत अजीब है।
ख़ैर, मेरी सुबह की ख़बर इतनी रोचक नहीं है पर टॉक्सीकॉलोजी की रिपोर्ट आ गई हैं।
और?
उन्होंने मैमोरियल के 18 मृत मरीज़ों के ऊतकों के नमूनों की जाँच की।
उन 18 में से नौ में मॉर्फ़ीन मिली है
और उन नौ में से सात में मिडाज़ोलैम
उर्फ़ वर्सेड भी मिली है।
यह तो उन्हीं दवाइयों का मिश्रण है जो नाकमारू ने कहा था कि उसने पो को दी थीं।
हाँ, लैब के निदेशक ने कहा
कि इन लाशों में मिडाज़ोलैम मिलना परेशानी की बात थी।
बेशक़, परेशानी की बात है। मेरी राय में इसका और कोई कारण हो ही नहीं सकता
सिवाय इसके कि जब तुम इसे मॉर्फ़ीन के साथ दो,
तो यह लोगों को मारने का काफ़ी प्रभावकारी तरीका है।
अब यह रिपोर्टें, बेशक़ इनसे काफ़ी मदद मिलेगी।
पर बचाव पक्ष लाशों की हालत की बात करेगा।
ठीक है ना? कैसे इनमें से कोई भी सबूत भरोसेमंंद नहीं है।
हम इसका खंडन कैसे करेंगे?
हमें ये कुछ और लोगों को दिखानी होंगी। कुछ विशेषज्ञों की राय लेनी होगी।
हम ये सब कुछ सर्वोच्च पैथॉलोजिस्ट डॉक्टरों को दिखाएँगे।
रिचर्ड टी, सिमन्स जूनियर वकील
ऐना, मुझे लगता है हमें अपने बचाव की तैयारी शुरू करनी पड़ेगी।
क्या सुना है तुमने?
दुर्भाग्यवश, अंदर की ख़बर यह है कि,
अटॉर्नी जनरल का कार्यालय अपनी जाँच तुम पर केंद्रित कर रहा है।
अरे, बाप रे।
हे भगवान।
ऐना? ऐना, सब ठीक हो जाएगा। मेरी बात सुनो।
हम इस शहर के हर चिकित्सीय पेशेवर व्यक्ति को
तुम्हारे समर्थन में जमा करेंगे।
नहीं तो, अगली बार जब तूफ़ान आएगा,
इस शहर का एक भी डॉक्टर मरीज़ों का इलाज करने के लिए तैयार नहीं होगा।
लोगों को यह जानना होगा।
तो हम क्या करें?
पहली चीज़ तो मैं यह चाहता हूँ कि हम एक तरह का फ़ील्ड ट्रिप लगाने चलें।
फ़ील्ड ट्रिप? -हाँ।
तुम, मैं और वे दोनों नर्सें जो उस आख़िरी दिन तुम्हारे साथ थीं।
मैं चाहता हूँ हम सब मैमोरियल चलें।
तुम वापस अस्पताल जाना चाहते हो? किसलिए?
क्योंकि मैं चाहता हूँ तुम लोग मुझे वह सब कुछ दिखाओ जो उस आख़िरी दिन हुआ था,
ताकि हम सब हर चीज़ के बारे में सहमत हों।
वैसे, मैं ख़ुद कभी दया मृत्यु नहीं चाहूँगी
पर मैं समझ सकती हूँ कि बुरे हालातों में लोग क्यों ऐसा चाह सकते हैं।
हाँ। वैसे, मैं कैथोलिक हूँ।
यह मेरे धर्म के ख़िलाफ़ है पर अगर मेरा शरीर काम करना बंद कर दे,
मैं ज़बरदस्ती जीवित नहीं रहना चाहूँगा।
अगर यह आपका फ़ैसला है तो मुझे कोई एतराज़ नहीं है।
पर मैमोरियल में, जहाँ तक मुझे पता है, किसी ने सहमति नहीं ली।
हाँ, यह बिल्कुल सही है। किसी ने सहमति नहीं ली।
लिंडा का इस सबके बारे में क्या विचार है?
हम मेरे काम के बारे में बात नहीं करते। -सच में? कभी नहीं?
कोई ख़ास नहीं।
ऐसा क्यों?
देखो, सबसे पहले तो, तुम नहीं चाहते तुम्हारी गुप्त बातें
राशन वाले को या ऐसे और लोगों को बताई जाएँ।
राशन वाले को अपनी गुप्त बातें कौन बताता है?
यह कोई सन् 1955 नहीं है।
अगर लिंडा ने देखा कि मैं किसी चीज़ में इतना उलझा हुआ हूँ,
तो वह मेरी चिंता करेगी,
कि मैं बहुत ज़्यादा मेहनत कर रहा हूँ या कहीं मेरी सेहत पर असर न पड़े।
ख़ासकर अभी, यह उसके लिए ठीक नहीं होगा।
क्या हाल है उसका?
बात यह है, हमने केवल हमारी बेटी ही नहीं खोई।
पिछले पाँच महीनों में,
उसने अपने पिता और सगी बहन जैसी एक चचेरी बहन को भी खो दिया है।
बहुत मुश्किल समय रहा है।
हे भगवान। मैं तो कल्पना भी नहीं कर सकती। मुझे बहुत अफ़सोस है।
हाँ, वह अपने तरीके से शोक कर रही है।
और मैं उसे यह करने के लिए अकेला समय दे रहा हूँ।
इस सबसे केविन कैसे निबट रहा है?
सच कहूँ तो,
आजकल हम दोनों के बीच हालात बहुत अच्छे नहीं हैं।
तो, मेरे लिए अच्छा है कि ध्यान बँटाने के लिए मेरे पास यह केस है।
ठीक है। जब तक तुम हर चीज़ को उसका सही महत्व दे रही हो।
मैं देख रहा हूँ तुम कितनी कड़ी मेहनत करती हो। दिन-रात लगी ही रहती हो।
दिन-रात।
यह तो तुमने बहुत अच्छी बात कही, बुच।
मैं बस... मुझे तुम्हारी चिंता होती है।
नहीं, मुझे तुम्हारी चिंता होती है। -नहीं, मैं ज़्यादा चिंतित हूँ।
नहीं, मुझे ऐसा नहीं लगता। मैं ज़्यादा चिंतित हूँ।
ठीक है, मैं हार मानता हूँ।
देखो, मुझे थोड़े काम हैं। मैं तुम्हें दफ़्तर में मिलता हूँ, ठीक है?
ठीक है। -अच्छा।
मिस राइडर।
श्रीमती ऐवरेट?
माफ़ करना मैं ऐसे बिना बताए आ गई
पर मैं जानना चाहती थी आप मेरे ऐमेट के लिए क्या कर रही हैं।
हम उस पर काम कर रहे हैं। मेरा आपसे वादा है।
तो आपकी जाँच आगे बढ़ रही है?
हाँ, बढ़ रही है।
आप जानती हैं ना बहुत से ताक़तवर लोग हैं
जो चाहते हैं यह पूरी चीज़ बस यूँ ही ग़ायब हो जाए।
आप यह होने नहीं दे सकतीं।
मैं नहीं होने दूँगी।
मैं आपके लिए कुछ लाई हूँ।
घर में पानी भर जाने के बाद, मेरे पास बस यही एक बची है।
मैं इसे आपको देना चाहती हूँ।
नहीं। नहीं, मैं नहीं ले सकती।
ले लीजिए। कृपया।
मैं आपको कुछ बताना चाहती हूँ, श्रीमती ऐवरेट।
ऐमेट हमारे केस का प्रमुख उदाहरण है।
हम अपनी पूरी कोशिश कर रहे हैं कि उसके साथ जो हुआ, उसके लिए उसे न्याय दिलवा सकें।
मुझे उसकी बहुत याद आती है।
बहुत दर्द होता है।
किसी को हक़ नहीं है कि वह भगवान बनकर किसी की ज़िंदगी का अंत कर दे।
बिल्कुल नहीं है।
फिर वे चाहे कोई भी हों।
अपना समय देने के लिए धन्यवाद।
श्री नाकमारू, आने के लिए धन्यवाद।
तो हम चाहते हैं कि आप
फ़ार्मेसी में बची हुई दवाइयों के ढेर की जाँच करें।
ठीक है।
मॉर्फ़ीन, वर्सेड और ऐटिवैन, सब ग़ायब हैं।
बाकी नियंत्रित दवाइयाँ? -वे यहीं हैं।
क्या कोई रिकॉर्ड हैं कि किसने फ़ार्मेसी से दवाइयाँ निकालीं?
हाँ।
यह दवाइयाँ निकालने वाले आख़िरी लोगों की सूची है।
क्या आप पुष्टि कर सकते हैं कि यह किसके हस्ताक्षर हैं?
ऐना पो। हाँ।
दवाइयाँ निकालने वाली वह आख़िरी व्यक्ति थी।
हे भगवान।
मैं कल्पना नहीं कर सकता यहाँ तुम लोगों पर क्या बीती होगी।
वह हमारा काम था।
तुम लोग ठीक हो?
मैं बस... -लानत है।
अब इसे देखकर... यह, यह और ज़्यादा बुरा लग रहा है।
तुम क्या चाहते हो, मैं तुम्हें क्या दिखाऊँ?
सब कुछ।
हमें बस बताओ तुम लोगों ने क्या कुछ किया।
कैसे तुमने लोगों की मदद की। कैसे तुमने लोगों की जान बचाई।
हैलिकॉप्टर से जाने वाले सब मरीज़ इस रास्ते से आए।
अस्पताल की सीढ़ियों से उतरे,
उस छेद में से गए, रैंप से चढ़कर इन सीढ़ियों तक आए।
विश्वास ही नहीं होता।
क्या मरीज़ ख़ुद चढ़ कर आए थे या उन्हें उठाकर लाया गया था?
ज़्यादातर मरीज़ काफ़ी बीमार थे। उन्हें उठाकर लाना पड़ा था।
वह...
वह अत्यंत मुश्किल था। हाँ, मैं समझ सकता हूँ।
यह लैंडिंग पैड है। -हाँ।
कई दशकों से इस्तेमाल नहीं हुआ था।
काफ़ी बुरी हालत में है, है ना?
शायद इसे आप इस सारे घटना क्रम का केंद्र कह सकते हैं।
वह पूजा घर है।
आपको यह पता ही होगा।
हाँ।
जो यहाँ हुआ, वह कुछ ऐसा है
जो कभी किसी मनुष्य के साथ नहीं होना चाहिए।
यह क्या...
किसी और को यहाँ नहीं होना चाहिए।
वह डॉ. पो है।
वह ऐना पो है?
और वे दो नर्सें। जिन्हें वह सातवीं मंज़िल पर लेकर गई थी।
हे भगवान। यह मज़ाक हो रहा है क्या?
डॉ. पो।
जी, हाँ?
मैं वर्जीनिया राइडर हूँ। यह आर्थर शेफ़र हैं।
हम लुइज़ियाना राज्य के अटॉर्नी जनरल के कार्यालय से हैं।
हैलो, ऐना।
और, मैं रिक सिमन्स हूँ, डॉ. पो का वकील।
श्री सिमन्स, हमें अब... -ओह, हाँ... हाँ...
हमें माफ़ कीजिए। ऐना।
मुझे यक़ीन नहीं हो रहा यह हुआ है।
वे यहाँ क्या कर रहे हैं?
वही जो हम कर रहे हैं। जाँच-पड़ताल करके अपने केस की योजना बनाने आए हैं।
तुम उसकी चिंता मत करो।
ऐना। ऐना। सुनो।
सुनो, हम अभी केवल अपने काम पर ध्यान देंगे।
उनके बारे में भूल जाओ, ठीक है?
चलो, आ जाओ। हम अपना चक्कर ख़त्म करते हैं। चलो।
लुइज़ियाना न्याय विभाग
आर्थर शेफ़र बोल रहा हूँ।
श्री शेफ़र? मैं लाइफ़केयर से माइक मर्फ़ी बोल रहा हूँ।
आप कैसे हैं?
मैं ठीक हूँ। धन्यवाद। -अच्छा है।
तो, क्रिस्टी जॉनसन, हमारी भौतिक चिकित्सा निदेशक,
आप उससे मिले थे।
हाँ, मुझे याद है। -हाँ, वह...
वह आपको कुछ और भी बताना चाहती है।
वह आपसे फिर से मिलकर बात करना चाहती है।
ठीक है। हम उसकी तैयारी कर लेते हैं।
हैलो, वॉकर।
ऐना।
मैं वापस काम शुरू करना चाहती हूँ।
मैं इसकी सराहना करता हूँ।
पर तुम्हें भी अच्छी तरह पता है कि अस्पतालों में विशाल लालफीताशाही चलती है
और इसके पहिये बहुत धीरे घूमते हैं।
मुझे लगा सब कुछ तुम्हारे हाथ में है।
मेरे मरीज़ों को ऑपरेशन की ज़रूरत है।
ऐसा तो है नहीं कि दर्जनों ऑटोलैरिनजॉलोजिस्ट मकई के डिब्बों की तरह
इधर-उधर बिखरे पड़े हैं।
मैं यह समझता हूँ।
मुझ पर किसी अपराध का आरोप भी नहीं लगा है।
मैं यह भी जानता हूँ।
मैं सोच रही थी,
क्या तुमने कभी ऐलऐसयू स्वास्थ्य सेवा केंद्र का मिशन वक्तव्य पढ़ा है?
क्योंकि वह बात करता है कि कैसे मरीज़ को केंद्र बनाकर उच्च दर्जे के व्यावसायिक ढंग से
दी गई स्वास्थ्य सेवा आधारशिला है...
मैंने वह पढ़ा है। मैंने ही वह लिखा था।
अच्छा लिखा है। -धन्यवाद।
ठीक है, मैं देखता हूँ तुम्हें वापस
ऑपरेशन कक्ष में पहुँचाने के लिए मैं क्या कर सकता हूँ।
धन्यवाद, वॉकर।
धन्यवाद।
क्या मैं अकेला बाहरी डॉक्टर हूँ जिसने सबूतों की जाँच की है?
अरे, नहीं, सर। हमने बाहरी विशेषज्ञों के एक पूरे दल को यह सबूत भेजे हैं।
तो आपकी राय में, डॉ. बेडन, ये सबूत किस ओर इशारा करते हैं?
हत्या।
आपके जाँच किए सभी केसों में? -जी, हाँ।
लाशों की ऐसी हालत के बावजूद? -हाँ।
सभी नौ केस जिनका मैंने पुनरीक्षण किया, मैं उन सभी को हत्या ही करार दूँगा।
अच्छा, अपना समय देने के लिए धन्यवाद, डॉक्टर।
धन्यवाद।
क्रिस्टी जॉनसन आ गई है।
मैं डॉ. पो के साथ ऐमेट ऐवरेट के कमरे के दरवाज़े तक गई।
आप जानते हैं मैं किसकी बात कर रही हूँ, है ना? वह एक सचेत मरीज़ था।
हाँ, हम ऐमेट ऐवरेट के बारे में जानते हैं। हाँ।
पो ने मुझसे कहा वह ऐमेट को कुछ देने वाली है।
मैं उसे बताना चाहती हूँ कि मैं,
उसे जो चक्कर आ रहे हैं, मैं उसे उसके लिए कुछ दे रही हूँ।
तुम्हारा क्या ख़्याल है?
पता नहीं। शायद ठीक है।
तुम ठीक रहोगी? मैं तुम्हारे साथ आऊँ?
नहीं, नहीं। मैं ठीक हूँ।
ऐमेट ऐवरेट एक अकेला ही नहीं था।
मैं डॉ. पो और उन दो नर्सों को और मरीज़ों के पास भी लेकर गई।
मैं उनके साथ थी जब उन्होंने मरीज़ों को इन्जेक्शन दिए।
मैंने उनके हाथ पकड़े थे।
मैंने प्रार्थना की थी।
तो तुमने ख़ुद डॉ. पो को मरीज़ों को इन्जेक्शन देते हुए देखा था?
हाँ।
तुम्हें याद है किस-किसको?
एक तो विल्डा मक्मैनस थी।
तुमने उसे विल्डा मक्मैनस को इन्जेक्शन देते हुए देखा?
हाँ।
और तुम इसकी गवाही दे सकती हो? -हाँ, दे सकती हूँ।
और जब मैं गलियारे से जा रही थी, मैंने उसकी आवाज़ सुनी, डॉ. पो की।
हो सकता है वह श्री आल्फ़र्ड की बात कर रही हो
पर मुझे लगता है वह मिस मक्मैनस की बात कर रही थी
और उसने कहा,
"पता है, मुझे उसे तीन ख़ुराकें देनी पड़ीं।
वह सच में संघर्ष कर रही थी।"
ऐसा ही कुछ।
मुझे अफ़सोस है आपको बताने में मुझे इतना समय लग गया।
यह बस बहुत मुश्किल है।
मैं ज़रा बाहर जा सकती हूँ? -हाँ, ज़रूर।
मैंने अभी अटॉर्नी जनरल को सारी जानकारी दी। वह चाहते हैं गिरफ़्तारी कर ली जाए।
हम इस पर और काम कर सकते हैं
पर वह अब और इंतज़ार नहीं करना चाहते।
लोगों की राय अभी से बदलने लगी है।
रुको, इसका क्या मतलब है?
अरे, यह सारी चिकित्सीय प्रणाली।
डॉक्टर, डॉक्टरों की रक्षा करते हैं। नर्स, नर्सों की रक्षा करते हैं।
तुम देखना, पूरा तमाशा होगा।
ऐना पो किसी विशेष बरताव की हक़दार नहीं है।
पर इसका यह मतलब नहीं कि उसे वह मिलेगा नहीं।
नहीं, तुम देखना। हम भिड़ के छत्ते में हाथ डालने वाले हैं।
जी, सर। हो जाएगा।
अब, मैं लैन्ड्री और बुडो को पकड़ने वाले दलों के साथ जा रहा हूँ। तुम पो को पकड़ो।
तैयार हो?
हाँ।
तूफ़ान कैटरीना के 11 महीने बाद
17 जुलाई, 2006
जब भी मैं किसी को गिरफ़्तार करती हूँ, मैं सोचती हूँ,
"जब मैं उस दरवाज़े पर दस्तक दूँगी, मैं किसी की ज़िंदगी हमेशा के लिए बदल दूँगी।"
पर कल रात, मैं एक बच्चे की तरह सोई।
काम ख़त्म करके मिलते हैं। बाय।
चलो। -ठीक है। गाड़ी शुरू करो।
लुइज़ियाना राज्य के एजेंट! दरवाज़ा खोलो!
राज्य के एजेंट! दरवाज़ा खोलो!
ऐना पो?
हाँ, मैं ऐना पो हूँ।
हमारे पास दूसरी डिग्री की हत्या के
चार मामलों में तुम्हारी गिरफ़्तारी का वारंट है।
क्या तुम्हारे पास या तुम्हारे घर में कोई हथियार हैं?
नहीं।
मुझे तुम्हारी तलाशी लेनी होगी।
घर में कोई और है? -नहीं।
तुम मुझे कहाँ ले जा रहे हो?
यहाँ बैटन रूज में नाम दर्ज करने के लिए और फिर न्यू ओर्लियन्स में जेल में।
मेरे मरीज़ों का क्या होगा? मेरे कई मरीज़ नाज़ुक हालत में हैं।
मैं उन्हें ऐसे ही छोड़कर नहीं जा सकती।
मैं कुछ बहुत ज़रूरी लैब के नतीजों का इंतज़ार कर रही हूँ।
क्या कोई और डॉक्टर हैं जो आपका यह काम कर सकें?
हाँ। पर मैं...
तो हम तुम्हें उन्हें फ़ोन करने का मौक़ा दे देंगे।
मैं पूरा दिन सर्जरी में लगा कर आ रही हूँ। क्या मैं कम से कम अपने कपड़े बदल सकती हूँ?
ज़रूर।
तुम्हारा यहाँ खड़े होना ज़रूरी है? क्या तुम बाहर इंतज़ार नहीं कर सकतीं?
नहीं, मैम। बाहर नहीं जा सकती।
कोई गहने पहने हों तो उतार दो और केवल अपना ड्राइविंग लाइसेंस साथ में लाना।
मैंने कोई गहने नहीं पहने हुए और मेरा ड्राइविंग लाइसेंस इसमें...
रुको। उसमें हाथ मत डालना।
तुम्हारा लाइसेंस?
वह मेरे बटुए में है।
ठीक है। मैं तुम्हें तुम्हारे अधिकार बता देती हूँ।
तुम्हारे पास चुप रहने का अधिकार है।
तुम जो भी कहोगी, अदालत में उसे तुम्हारे विरुद्ध इस्तेमाल किया जा सकता है और किया जाएगा।
तुम्हारे पास एक वकील रखने का अधिकार है।
अगर तुम्हारे पास वकील के लिए पैसे नहीं हैं तो तुम्हारे लिए वकील नियुक्त किया जाएगा।
तुम्हें इस फ़ॉर्म पर हस्ताक्षर करने होंगे जिसमें लिखा है तुम ये अधिकार समझती हो।
क्या तुम किसी वकील के बिना सवालों के जवाब देना चाहोगी?
नहीं।
पिछला दरवाज़ा खुल रहा है...
हे प्रभु...
हमारा मार्गदर्शन करो और हमारा साथ दो।
झूठ पर यक़ीन न करने में दूसरों की मदद करो।
जो लोग हमारे विरुद्ध खड़े हैं, सच जानने में उनकी मदद करो।
हे प्रभु, कृपया हमें शरण दो और हमें संभाल लो।
हमें यह मुश्किलें और अन्याय सहने की
शक्ति दो।
हमें अपनी अनंत अच्छाई और प्रकाश में वापस लौटने की राह दिखाओ।
आमीन।
उप-शीर्षक अनुवादक: मृणाल